67 
quetrae formae plures demittunt processus , superiorem et posteriorem 
ad os frontis , inferiorem dein latiorem eo multoque validiorem ad 
palatinum , et anteriorem , illo utroque multo minorem , ad supramaxillare, 
quibus itaque ossibus in intimiore versatur connexu ; at praeterea ad id 
accedit os supraorbitale sive anticum jugale (/. c. u) , cum illo magnum 
foramen pro nervo olfoctorio educendo construens. 
Spinosus vero processus olfactoriae vertebrae simplex componit os 
nasi, quod planum a superiore nulla pristinae diremptionis vestigia , nisi 
anticum hiatum exiguum prae se fert, cui extrema pars processus in- 
termaxillaris incumbit ; posterior vero pars nasi ossis dilatata ab utroque 
osse frontis , hiatum amplum ibidem construente, apte excipitur et figitur. 
Jam vero ad pedes capitales illustrandos transeamus ; quorum nempe 
alii genuini, maxillae superioris et inferioris exemplo, alii vero spurii, 
quorsum numerari solent os intermaxillare , palatina ossa , pterygoidea 
et processus pterygoidei. 
Os intermaxillare simplex in Psammosauro , parietalis ossis et nasi 
more , in extremo margine antico dilatatum , octo dentibus munitum , ex- 
terioribus sensim longioribus , posteriora versus et inferiora distincta su- 
tura diremptum , ita ut quaelibet pars lateralis extremum processum te- 
nuem ac planum sistat, qui magno hiatu ibi ab invicem remotus pristinae 
diremptionis vestigia apertius monstrat ; in medio dein inferiore alii des- 
cendunt duo processus exigui , invicem approximati et complanati , qui 
duplicis hujus ossis sub origine naturam clarius exponunt ; dentibus de- 
nique postposita sunt foramina duo incisiva ; at ubi utrinque maxillae 
superiori conterminatur, aliud majus foramen ab eo limitatur. Superior 
demum facies intermaxillaris ossis simplicem processum demittit multo 
longiorem et compressum , qui supra narium conchas , eas tanquam dis- 
terminans , ad os usque nasi , cui figitur , proficiscitur. 
